
PARLAMENTUL  REPUBLICII  MOLDOVA
LEGE

pentru modificarea unor acte normative
(consolidarea cadrului normativ în domeniul urbanismului și construcțiilor) 

Parlamentul adoptă prezenta lege organică.

Art. I. – Legea cadastrului bunurilor imobile nr.1543/1998 (republicată în Monitorul Oficial al Republicii Moldova, 2021, nr.88–95, art.79), cu modificările ulterioare, se modifică după cum urmează:
1. Articolul 14 se completează cu alineatele (31), (32) și (7) cu următorul cuprins:
„(31) În cazul executării lucrării cadastrale indicate la alin. (1) lit. d), executantul lucrării cadastrale obține gratuit de la instituția de implementare, autorizația de construire și documentația de proiect, extrase din Sistemul informațional automatizat de gestionare și eliberare a actelor permisive (SIA GEAP), și asigură verificarea corespunderii acestora cu obiectivul edificat, inclusiv: 
a) în cazul clădirilor edificate, amplasate pe terenul monumentelor, precum și în zona lor de protecție, se verifică suplimentar existența avizelor prevăzute de legislația în domeniul patrimoniului cultural. 
b) în cazul blocurilor locative, hotelelor, instituțiilor de plasament temporar, construcțiilor cu destinație administrativă și comercială se verifică dacă planurile tuturor etajelor și nivelurilor cu explicația încăperilor, nu presupun majorarea numărului de încăperi izolate și/sau schimbarea destinației încăperilor izolate, în altă destinație decât cea autorizată.
(32) În cazul în care, se constată necorespunderi care afectează prescripțiile stabilite la alin. (31), lucrarea se stopează până la remedierea acestora, cu informarea în scris a Inspectoratului Național pentru Supraveghere Tehnică. Procedura de stopare, temeiurile, precum și modalitatea de reluare a lucrărilor se stabilește de către autoritatea administrativă centrală responsabilă de politicile statului în domeniile geodeziei, cartografierii și cadastrului.
(7) În procesul recepției lucrării cadastrale, se verifică corespunderea datelor din autorizația de construire și documentația de proiect, extrase de persoanele responsabile pentru recepție, din Sistemul informațional automatizat de gestionare și eliberare a actelor permisive (SIA GEAP), cu raportul lucrării cadastrale prezentat, inclusiv:
a) verificarea corespunderii datelor din actele ce confirmă legalitatea creării, modificării sau încetării existenței clădirii/încăperii izolate, cu obiectele informaționale din raportul lucrării cadastrale (numărul cadastral, numărul de etaje, destinația);
b) verificarea corespunderii datelor (destinația și a numărului de etaje), din documentul ce confirmă recepția lucrărilor de construcție, cu datele din autorizația de construire.”
2. Articolul 405:
2.1.  alineatul (6) va avea următorul cuprins: 
„(6) Construcția viitoare se înregistrează, după înregistrarea dreptului asupra terenului în condițiile prevăzute la art. 404 alin. (1) - (12), fiind necesare autorizația de construire și documentația de proiect. În cazul în care, se solicită și înregistrarea încăperilor izolate din cadrul construcției viitoare, sunt necesare și planurile tuturor etajelor și nivelurilor cu explicația încăperilor din documentația de proiect, precum și actul de constituire a condominiului.”;
2.2. se completează cu alineatul (61) cu următorul cuprins:
„(61) Pentru efectuarea înregistrării construcției viitoare, Registratorul extrage din SIA GEAP, autorizația de construire, precum și planul general, planurile etajelor și nivelurilor cu explicația încăperilor, în baza cărora a fost emisă autorizația de construire respectivă .”.
3. Articolul 407 va avea următorul cuprins:
„Articolul 407. Înregistrarea pieirii fortuite sau distrugerii (demolării) bunului imobil
(1) În cazul în care, bunul îşi încetează existența prin pieire fortuită sau distrugere (demolare), concomitent cu înregistrarea privind încetarea existenței bunului în registrul bunurilor imobile se radiază toate drepturile reale şi grevările referitoare la acel bun. 
[bookmark: _Hlk236829764](2) Înregistrarea privind încetarea existenței bunului se face în temeiul documentelor privind faptul pieirii fortuite sau distrugerii (demolării) bunului imobil, însoțite de certificatul privind demolarea clădirii emis de către Organul cadastral teritorial, întocmit în modul stabilit de către autoritatea administrativă centrală responsabilă de politicile statului în domeniile geodeziei, cartografierii și cadastrului. 
(3) Radierea înscrierii privind construcția demolată în lipsa actelor permisive, poate fi realizată doar dacă certificatul privind demolarea clădirii a fost contrasemnat de către secretarul  consiliului local și inginerul cadastral din cadrul primăriei. 
(4) Prevederile prezentului articol nu se aplică în cazul demolării neautorizate a unei construcții.
(5) Dispozițiile prezentului articol nu afectează dreptul autorităților competente de a cere tragerea la răspunderea prevăzută de lege pentru distrugere sau demolare neautorizată a bunurilor.”.

Art. II. - Codul penal al Republicii Moldova nr.985/2002 (republicat în Monitorul Oficial al Republicii Moldova, 2009, nr.72–74, art.195), cu modificările ulterioare, se modifică după cum urmează:
1. Articolul 98 alineatul (2) se completează cu litera f) cu următorul cuprins: 
„f) demolarea construcției neautorizate și remedierea consecințelor intervențiilor neautorizate.”. 
2. Se completează cu articolul 1063 cu următorul cuprins:
,,Articolul 1063. Demolarea construcției neautorizate și remedierea consecințelor intervențiilor neautorizate
(1)	Demolarea construcțiilor neautorizate și remedierea consecințelor intervențiilor neautorizate constau în demolarea, dezechiparea, desfacerea, demontarea, dezmembrarea forțată a părților și elementelor de construcție executate neautorizat, cu încălcarea prevederilor normative, a documentației de urbanism și amenajare a teritoriului, cu readucerea după caz a terenului  și/sau a bunului imobil la starea lui anterioară executării lucrărilor ilegale de construcție. La gestionarea deșeurilor rezultate în urma demolării,  se va ține cont de prevederile art. 320 din Codul urbanismului și construcțiilor nr. 434/2023.
(2)	Demolarea construcțiilor neautorizate și remedierea consecințelor intervențiilor neautorizate se pot dispune de către instanța de judecată în cazul în care persoana este găsită vinovată de comiterea infracțiunilor prevăzute la art.  257, 2571 și 258 din prezentul Cod, și atrag, după caz demolarea totală sau parțială a construcțiilor neautorizate conform prevederilor art. 322 alin. (3) sau construite cu încălcările prevăzute la art. 163 alin. (1) din Codul urbanismului și construcțiilor nr. 434/2023, precum și remedierea intervențiilor neautorizate cu readucerea după caz a terenului și/sau a bunului imobil la starea lui anterioară executării lucrărilor ilegale de construcție. 
(3)	Demolarea construcțiilor neautorizate și remedierea intervențiilor neautorizate se dispune de către instanța de judecată la solicitarea procurorului în cazul clasării cauzei penale sau a procesului penal, încetării urmăririi penale sau liberarea de răspundere penală sau al expirării termenului de prescripție de tragere la răspundere penală.
(4)	Demolarea construcțiilor neautorizate și remedierea intervențiilor neautorizate se execută de către persoana care a încălcat prevederile legale  pe cont propriu, ori de autoritatea administrației publice locale sau executorul judecătoresc cu încasarea ulterioară de la persoana vinovată a cheltuielilor suportate.”.

Art. III. – Articolul 19 alin. (22) din Legea nr.131/2012 privind controlul de stat (Monitorul Oficial al Republicii Moldova, 2012, nr.181–184, art.595), cu modificările ulterioare, va avea următorul cuprins:
 „(22) În cazul obținerii unor informații despre posibile încălcări, organul de control le analizează și, până a proceda la analiza riscurilor și motivarea necesității unui control inopinat, stabilește dacă faptele examinate sunt prevăzute de legislația contravențională sau penală. În cazul în care contravenția se constată fără inițierea unui control inopinat, în sensul art. 4, inclusiv pentru cazurile prevăzute expres în legislația de specialitate, organul de control  inițiază imediat procedurile de cercetare și colectare a probelor prevăzute de legea contravențională sau, în cazul infracțiunilor, transmite materialele către organul de urmărire penală.”.

Art. IV. - Articolul 214 din Codul administrativ al Republicii Moldova nr. 116/2018 (Monitorul Oficial al Republicii Moldova, 2018, nr. 309–320, art. 466), cu modificările ulterioare, se completează cu alineatul (12) cu următorul cuprins: 
„(12) Nu pot fi suspendate actele Inspectoratului Național pentru Supraveghere Tehnică, după caz ale Agenției de Inspectare a Monumentelor, emise conform art. 324 din Codul urbanismului și construcțiilor nr. 434/2023:
a) de sistare a lucrărilor de construcții și intervenții neautorizate;  
b) de sistare a lucrărilor de desființare/de demolare neautorizate.”.
Art. V – Codul urbanismului și construcțiilor nr. 434/2023 (Monitorul Oficial al Republicii Moldova, 2024, nr. 41–44, art. 61), cu modificările ulterioare, se modifică după cum urmează:
1. La articolul 2:
1.1. la alineatul (2), textul „la construcțiile cu statut de monument (în continuare – monumente istorice)”, se substituie cu cuvintele „a monumentelor în conformitate cu legislația în domeniul patrimoniului cultural”;
1.2. se completează cu alineatul (6) cu următorul cuprins:
„(6) Toate actele aferente domeniilor enumerate la alin. (1) se prezintă autorităților competente, precum și tuturor factorilor implicați în conceperea, proiectarea, execuția, recepția, exploatarea și postutilizarea construcțiilor în limba română. Documentele întocmite într-o limbă străină sunt admise în condițiile prezentării obligatorii a unei traduceri integrale și autorizate în limba română. ”.
2. La articolul 3:  
2.1. la noțiunea de „înălțimea construcției”, cuvântul „terasei” se substituie cu cuvintele „acoperișului tip terasă sau coamei acoperișului tip șarpantă”;
2.2. după noțiunea „lucrări de construcții” se completează cu noțiunea „lucrări ce devin ascunse” cu următorul cuprins:
„lucrări ce devin ascunse – lucrări de construcții care, prin natura procesului de execuție, devin inaccesibile verificării ulterioare fără desfacerea acestora și care necesită verificare și confirmare înainte de acoperire. Verificarea lucrărilor ascunse se realizează, de regulă, în cadrul fazelor determinante stabilite prin documentația de proiect.”;
2.3. noțiunea de ,,mezanin” va avea următorul cuprins:
„mezanin – etaj intermediar, situat între parter și următorul etaj al unei clădiri, care se deosebește de celelalte etaje prin înălțimea mai mică și prin lipsa balcoanelor, sau etaj (antresolă) situat în interiorul unui apartament din mansardă sau Penthouse, amplasat în limitele etajului cu înălțime mare și având dimensiunile spațiului de maxim 40% din suprafața încăperii în care este edificat”;
2.4. după noțiunea „mobilier urban”, se completează cu noțiunea de „monument” cu următorul cuprins:
,,monument - bun imobil cu statut de monument (înscris în registrele naționale sau locale), parte a patrimoniului cultural (monument istoric, monument de for public, sit arheologic, morminte și opere comemorative de război)”;
2.5. la noțiunea de „normativ tehnic în construcții”, după cuvintele „document care stabilește” se completează cu textul „cerințele și condițiile pentru elaborarea, avizarea, verificarea și componența documentației de amenajare a teritoriului, urbanism și proiectare,”;
2.6. la noțiunea de „regulamentul local de urbanism” după cuvântul „scrisă” se completează cu cuvintele „și desenată”;
2.7. noțiunea de „solicitant al actelor permisive (solicitant)” va avea următorul cuprins:
„solicitant al actelor permisive (solicitant) este:
- proprietarul terenului; 
- superficiarul, cu acordul scris al proprietarului terenului; 
- în cazul intervențiilor în timp asupra clădirii sau încăperilor izolate , excluzând lucrările de extindere a acesteia – proprietarul clădirii/încăperilor izolate; 
- în cazul amplasării dispozitivelor publicitare fixe pe clădire, conform Legii nr. 62/2022 cu privire la publicitate – proprietarul clădirii sau locatarul, cu acordul scris al proprietarului clădirii, iar în cazul condominiilor, cu acordul scris al Asociației de proprietari din condominiu, adoptat prin hotărârea Adunării generale, în condițiile Legii nr. 187/2022 cu privire la condominiu; 
- în cazul reţelelor edilitare (inginerești), – investitorul/beneficiarul sau furnizorul; 
- în cazul drumurilor – beneficiarul; în cazul certificatului de urbanism informativ – orice persoană fizică sau juridică;”;
2.8. la noțiunea de „terasă” după cuvântul „deschisă”, cuvântul „și” se substituie cu textul „și/sau”.
2.9. noțiunea ,,zonă de protecție” se completează cu cuvintele ,,zonă de protecție a rețelelor edilitare (inginerești)”.
2.10. noțiunea de „zonă protejată” va avea următorul cuprins:
„zonă protejată - teritoriu, pe care sunt situate obiective sau ansambluri de obiective care fac parte din patrimoniul natural sau cultural (peisajer, istorico-arhitectural, urbanistic sau arheologic) față de care se aplică un regim special de intervenții și gestionare, în scopul păstrării autenticității și valorii lor istorice si dezvoltării armonioase în raport cu natura și mediul ambiant”.
3. În articolul 3, articolul 192 alineatul (13) și articolul 232 alineatul (1) litera e), cuvintele „gata de ocupare” se substituie cu cuvintele „gata de exploatare”.
4. Articolul 13 litera d) va avea următorul cuprins:
„d) protejarea patrimoniului natural și monumentelor”.
5. La articolul 15:
5.1.  alineatul (1) litera g) va avea următorul cuprins:
„g) dezvoltarea durabilă, gestionarea responsabilă și protejarea monumentelor.”;
5.2. alineatul (2) litera g) va avea următorul cuprins:
„g) protejarea și valorificarea monumentelor ca factori de dezvoltare echilibrată și durabilă.”.
6. Articolul 18 alineatul (1) litera j) va avea următorul cuprins:
„j) secțiunea a 10-a – Monumente.
7. Articolul 21 litera m) va avea următorul cuprins:
„m) identificarea posibilităților unui teritoriu de a pune în valoare, în cadrul circuitelor turistice, monumente ale culturii și monumentele ale naturii, prin sporirea accesibilității acestora prin intermediul dezvoltării infrastructurii de transport și dotării teritoriului.”.
8. Articolul 25 alineatul (2) litera h) va avea următorul cuprins:
„h) protejarea patrimoniului natural și a monumentelor.”.
9.  La articolul 29 alineatul (5), după cuvintele  „Termenul elaborării expertizei de stat a documentației de amenajare a teritoriului este de”, se completează cu cuvintele „cel mult”.
10. Articolul 30 litera d) va avea următorul cuprins:
„d) prevenirea sau minimizarea unui eventual impact, (direct, indirect sau cumulat) al lucrărilor de construcții și/sau activităților economice preconizate asupra mediului, sănătății populației, patrimoniului natural și asupra monumentelor .”.
11.  Articolul 31 alineatul (3) litera b) va avea următorul cuprins:
„b) prevenirea sau minimizarea unui eventual impact negativ (direct, indirect sau cumulat) al lucrărilor de construcții și/sau al activităților economice preconizate asupra mediului, sănătății populației, patrimoniului natural și  asupra monumentelor.”.
12.  Articolul 36 litera g) va avea următorul cuprins:
„g) protejarea, conservarea și punerea în valoare a monumentelor.”.
13. La articolul 39:
13.1.  alineatul (4) se completează cu litera r) cu următorul cuprins:
„r) stabilirea măsurilor de securitate la incendiu și protecție civilă;”.
13.2.  alineatul (9) litera g) va avea următorul cuprins:
„g) luarea în considerare a rezultatelor evaluării patrimoniului natural, a monumentelor și zonei lor de protecție.”.
14. Articolul 40 alineatul (7):
14.1. litera g) va avea următorul cuprins:
„g) delimitarea și protejarea monumentelor și a zonei lor de protecție, în conformitate cu legislația în domeniul patrimoniului cultural, precum și stabilirea servituților în zonele de protecție respective.”.
14.2.  se completează cu litera n) cu următorul cuprins:
„n) măsuri de securitate la incendiu și protecție civilă;”.
15. La articolul 44:
15.1 alineatul (1) se completează cu textul „– pe terenurile pe care se planifică amplasarea centralelor electrice eoliene, inclusiv atunci când acestea sunt amplasate pe terenuri neadiacente, situate în cadrul unei localități, în cazurile prevăzute la alin. (31)”;
15.2. La alineatul (31), cuvintele „în scopul emiterii certificatului de urbanism pentru proiectare”, se substituie cu cuvintele „în scopul inițierii elaborării documentației de proiect în condițiile art. 104 alin. (3)”;
15.3 alineatul (32) va avea următorul cuprins: 
„(32) Proiectarea obiectivelor și construcțiilor pe terenurile din teritoriul extravilan, altele decât cele menționate la alin. (31), se efectuează doar conform documentației de amenajare a teritoriului si/sau planului urbanistic general, aprobate potrivit prevederilor legislației.”.
15.4 se completează cu alineatul (36) cu următorul cuprins:
„(36)  În cazul lipsei documentației de amenajarea a teritoriului și urbanism, pe terenurile din extravilan, în scopul exploatării zăcămintelor de substanțe minerale utile, până la schimbarea destinației terenului în condițiile Codului funciar, se va asigura elaborarea Planului urbanistic de detaliu elaborat conform prevederilor art. 107 alin. (11).”
15.5 se completează cu alineatele (5) și (6) cu următorul cuprins:
„ (5) Termenul de valabilitate al Avizului pentru planul urbanistic de detaliu (PUD) emis de instituția publică Oficiul Amenajarea Teritoriului, Urbanism, Construcții și Locuințe pentru cazurile expuse la alin. (31) constituie 18 luni, timp în care consiliul local dispune de termen de aprobare sau respingere a documentației de urbanism respective,   în caz contrar avizul își pierde valabilitatea, iar documentația de urbanism avizată necesită avizare repetată.
(6) Termenul de valabilitate al avizului pentru planul urbanistic de detaliu (PUD) emis de instituția publică Oficiul Amenajarea Teritoriului, Urbanism, Construcții și Locuințe pentru cazurile expuse la alin. (31)  se consideră consumat la data aprobării documentației de urbanism respective de către consiliul local.”.
16. La articolul 46:
16.1. la alineatul (1), după cuvintele „însă fără schimbarea conceptului inițial” se completează cu cuvintele „precum și fără schimbarea reglementărilor urbanistice și indicatorilor urbanistici.”; 
16.2. alineatul (2) va avea următorul cuprins:
„(2) Documentația de urbanism se actualizează/modifică fără a fi schimbată concepția generală de dezvoltare a localității și fără a fi supusă avizării repetate, cu excepția avizării doar pe domeniul urbanismului de către instituția din subordinea organului central de specialitate. În cazul în care, în cadrul avizării respective, se identifică aspecte ce vizează necesitatea expunerii de către entitățile care au avizat documentația de urbanism inițială,  instituția din subordinea organului central de specialitate va solicita opinia entităților relevante.”.
17. Articolul 50 se completează cu alineatul (3) cu următorul cuprins:
„(3) Temei pentru inițierea elaborării documentației de urbanism constituie decizia consiliului local sau dispoziția primarului delegat expres cu această atribuție prin decizia consiliului. Nerespectarea procedurii de inițiere a documentației de urbanism atrage nulitatea acesteia.”;
18. Articolul 51 se completează cu alin. (51) cu următorul cuprins:
„(51) După obținerea avizului general, în condițiile art. 56, documentația de urbanism, se supune examinării în cadrul ședinței consiliului municipal/local, în vederea aprobării, în termen de cel mult 180 de zile din data depunerii cererii de aprobare.”.
19.  Articolul 52 alineatul (2) litera b) va avea următorul cuprins:
„b) la elaborarea documentației de proiect pentru intervenții la monumente și în zona lor de protecție, precum și pentru edificarea monumentelor de for public și operelor comemorative de război .”.
20. La articolul 55:
20.1. în alineatul (1), textul  „în termen de 30 de zile lucrătoare” se substituie cu textul „în termen de cel mult 30 de zile lucrătoare”.
20.2. se completează cu alineatul (6) cu următorul cuprins:
,,(6) După emiterea avizelor și conformării cu  cerințele prevăzute la alin. (2), anterior emiterii avizului general, documentația de urbanism este supusă verificării de către verificatori de proiecte atestați conform domeniului de competență.”;
21.  La articolul 56:
21.1. în alineatul (1) textul „în termen de 30 de zile”, se substituie cu textul „în termen de cel mult 30 de zile”.
21.2. se completează cu alineatele (5) și (6) cu următorul cuprins:
„(5) Termenul de valabilitate al Avizului general asupra documentației de urbanism emis de instituția publică Oficiul Amenajarea Teritoriului, Urbanism, Construcții și Locuințe, constituie 24 de luni, timp în care consiliul local dispune de termen de aprobare sau respingere a documentației de urbanism respective,   în caz contrar avizul general asupra documentației de urbanism își pierde valabilitatea, iar documentația de urbanism avizată necesită avizare repetată.
(6) Termenul de valabilitate al avizului general asupra documentației de urbanism emis de instituția publică Oficiul Amenajarea Teritoriului, Urbanism, Construcții și Locuințe se consideră consumat la data aprobării documentației de urbanism respective de către Consiliul local.”.
22. La articolul 57, după cuvintele „în termen de” se completează cu cuvintele „cel mult”.
23. Articolul 72 alineatul (1) va avea următorul cuprins:
„(1) Obiectivele din zonele protejate aparținând patrimoniului natural și cultural se stabilesc în conformitate cu prevederile Legii nr. 1530/1993 privind ocrotirea monumentelor, Legii nr. 218/2010 privind protejarea patrimoniului arheologic, Legii monumentelor de for public nr. 192/2011, Legii nr. 161/2017 privind regimul mormintelor și operelor comemorative de război, legile speciale privind rezervațiile istorico-culturale sau cultural-naturale și ale Legii nr. 1538/1998 privind fondul ariilor naturale protejate de stat.”.
24. La articolul 73 alineatul (2) va avea următorul cuprins:
„(2) Autorizarea execuției lucrărilor de construcții în localități se efectuează numai în baza documentației de urbanism, elaborate, avizate, verificate și aprobate, și are drept scop sporirea eficienței utilizării teritoriului, în general, și a zonelor rezidențiale, în special, inclusiv reconstrucția construcțiilor existente, proiectarea noilor cartiere locative cu infrastructură socială și tehnico-edilitară modernă și perfecționarea structurii de planificare. Dacă documentația de urbanism stabilește necesitatea formării terenurilor prin reparcelare, autorizarea lucrărilor de construcție poate fi realizată doar după finalizarea acestei proceduri.”.
25.  Articolul 74 va avea următorul cuprins:
„Utilizarea terenurilor din zonele construite existente se efectuează cu respectarea cerințelor urbanistice și tehnico-economice, a densității maxime admise, precum și cu menținerea și valorificarea construcțiilor, instalațiilor și spațiilor verzi existente, inclusiv cu asigurarea protecției monumentelor, precum și a zonei lor de protecție.”.
26.  Articolul 87 va avea următorul cuprins:
„Amplasarea unor noi construcții pe terenurile/teritoriile  monumentelor precum și în zona lor de protecție se realizează cu respectarea documentației de urbanism aprobate și legislației în domeniul patrimoniului cultural.”.
27.  Articolul 88 alineatul (4) va avea următorul cuprins:
„(4) Amplasarea unor noi construcții pe terenurile/teritoriile monumentelor, precum și în zona lor de protecție, se efectuează cu avizul prealabil al autorității administrației publice centrale în domeniul patrimoniului cultural.”.
28.  La articolul 94 alineatul (2), litera b) se completează cu textul „ , precum și planul urbanistic de detaliu care se elaborează pentru cazurile prevăzute la art. 44 alin. (31)”.
29. Articolul 97 se completează cu textul „În cazul în care documentația de urbanism este elaborată din alte surse decât mijloacele financiare ale administrației publice locale, finanțarea consultărilor de către autoritățile publice locale se admite cu acordul consiliului local.”.
30. Articolul 101 se completează cu alineatul (3) cu următorul cuprins:
„(3) La înstrăinarea terenurilor în scopul dezvoltării proiectelor imobiliare, părțile pot solicita certificatul de urbanism informativ în vederea informării asupra regimului juridic, tehnic și urbanistic. În cazul în care părțile declară expres că au fost informate despre posibilitatea solicitării certificatului de urbanism informativ și acceptă încheierea contractului fără acest certificat, lipsa certificatului nu afectează validitatea contractului, iar riscul care reiese din eventuale restricții va fi asumate de către părți”.
31. [bookmark: _Hlk231552223]Articolul 104 alineatul (3) după textul „de până la 10 ani”, se completează cu textul „iar în cazul planului urbanistic de detaliu prevăzut la art. 44 alin. (31) are o vechime de până la 5 ani la data depunerii notificării conform alin. (4).”;
32. La articolul 105 alineatul (2):
32.1. litera d) va avea următorul cuprins:
„d) avizul pozitiv al organului central de specialitate responsabil de domeniul patrimoniului cultural, în cazul lucrărilor de reparație, conservare, restaurare, reabilitare a monumentelor și în zona lor de protecție, precum și în cazul execuției construcțiilor noi pe terenurile și în zona de protecție a acestora  și în cazul lucrărilor de edificare a monumentelor de for public și a operelor comemorative de război. ”.
32.2. se completează cu literele e) - h) cu următorul cuprins:
„e) avizul de expertiză arheologică – în cazurile prevăzute de art. 6 alin. (2) și (3) din Legea nr. 218/2010 privind protejarea patrimoniului arheologic.
f) avizul de racordare eliberat de operator, în cazul proiectării rețelelor edilitare (inginerești) și/sau condițiilor tehnice eliberate de operator în cazul necesității de proiectare a strămutării rețelelor edilitare (inginerești).
g) schița de trasare și plan de situație la scara de 1:500 sau de 1:1000 elaborată de  specialist atestat în domeniu, în cazul rețelelor edilitare (inginerești), infrastructurii tehnico-edilitare, drumurilor, căilor ferate și amenajărilor. 
h) schița planului general (plan de situație, plan de trasare) la scara de 1:500, fațade în scara 1:100 elaborate de specialist atestat în domeniu, în cazul clădirilor.”.
33. La articolul 107:
33.1. alineatul (3) va avea următorul cuprins:
„(3) În cazul intervențiilor asupra  monumentelor și în zona lor de protecție, precum și în cazul lucrărilor de edificare a monumentelor de for public și a operelor comemorative de război, acestea se admit  în baza avizului pozitiv al organului central de specialitate responsabil de domeniul patrimoniului cultural, emis în conformitate cu legislația din domeniul patrimoniului cultural și prevederile art. 105 alin. (2) lit. d) și e).”;
33.2. alineatul (4) se completează cu litera f) cu următorul cuprins:
„f) avizul de expertiză arheologică, în cazurile prevăzute de Legea nr. 218/2010 privind protejarea patrimoniului arheologic.”.
34. Articolul 108:
34.1 Alineatul (1) va avea următorul cuprins: 
„(1) Certificatul de urbanism pentru proiectare se eliberează solicitantului în termen de cel mult 30 de zile. În cazul prevăzut la art. 129 alin. (9) certificatul de urbanism pentru proiectare se eliberează solicitantului în termen de cel mult 15 de zile.”.
34.2. La alineatul (7) textul „în termen de 30 de zile”, se substituie cu textul „în termen de cel mult 30 de zile”.
35. La articolul 110 alineat (1) litera a), textul „înscrierea construcției/terenului în Registrul monumentelor Republicii Moldova ocrotite de stat”, se substituie cu textul „precum și înscrierea bunului imobil în registrele naționale și/sau locale ale monumentelor”.
36. Articolul 112 se completează cu alineatul (4) cu următorul cuprins:
„(4) Dacă în urma examinării cererii de eliberare a certificatului de urbanism pentru proiectare, însoțită de materialele aferente cererii respective, emitentul refuză eliberarea certificatului de urbanism pentru proiectare, acesta are obligația să prezinte neconformitățile și neconcordanțele identificate în dosar, cu indicarea expresă a prevederilor legislației care nu au fost respectate. Solicitantul își asumă obligația de soluționare a neconformităților și neconcordanțelor respective și, după soluționarea acestora, depune o cere repetată de eliberare a certificatului de urbanism pentru proiectare. La examinarea repetată, emitentul nu este în drept să invoce alte neconformități sau neconcordanțe decât cele identificate în cadrul procedurii inițiale de examinare, cu excepția cazurilor în care, prin soluționarea acestora, au fost generate alte neconformități sau neconcordanțe ori în documentația de proiect  și materialele aferente prezentate repetat au fost operate alte modificări.”.
37. La articolul 116, textul „a monumentelor istorice, siturilor arheologice și peisajelor” se substituie cu textul „și cultural, a peisajelor”.
38. La articolul 124 litera e) se completează cu cuvintele „precum și listei lucrărilor ce devin ascunse”;
39. La articolul 125 litera d) va avea următorul cuprins:
„d)  în cadrul unui contract de supraveghere de autor cu beneficiarul, să solicite Inspectoratului Național pentru Supraveghere Tehnică, cu sesizarea prealabilă a investitorului, sistarea lucrărilor de construcții în cazul abaterilor de la documentația de proiect. Proiectantul constată și documentează orice abatere de la documentația de proiect prin înscriere în cartea tehnică a construcției, și/sau prin alte mijloace electronice autorizate.”.
40.  Articolul 127 alineatul (2):
40.1. litera o) va avea următorul cuprins:
„o) avizul pozitiv al organului central de specialitate responsabil de domeniul patrimoniului cultural, în cazul intervențiilor asupra monumentelor și în zona lor de protecție, precum și în cazul lucrărilor de edificare a monumentelor de for public și a operelor comemorative de război.”;  
40.2. se completează cu lit. o1) cu următorul cuprins:
„o1) avizul de expertiză arheologică – în cazurile prevăzute de art. 6 alin. (2) și (3) din Legea nr. 218/2010 privind protejarea patrimoniului arheologic.”.
41. La articolul 129 alineatul (4) se completează cu cuvintele „ de către organele supravegherii de stat”;
42. Articolul 130:
42.1. se completează cu alin. (11) cu următorul cuprins:
„(11) Dacă în cadrul procedurii de avizare/coordonare a documentației de proiect de către autoritățile administrației publice locale, operatorii de sistem, emitenții avizelor de racordare și/sau emitenții condițiilor tehnice, se refuză avizarea/coordonarea, aceștia au obligația să prezinte neconformitățile și neconcordanțele identificate în documentația de proiect, cu indicarea expresă a prevederilor legislației care nu au fost respectate. Proiectantul în comun cu beneficiarul își asumă obligația de soluționare a neconformităților și neconcordanțelor respective și, după soluționarea acestora, remite repetat documentația de proiect spre avizare/coordonare. La avizarea repetată, autoritățile administrației publice locale, operatorii de sistem, emitenții avizelor de racordare și/sau emitenții condițiilor tehnice nu sunt în drept să invoce alte neconformități sau neconcordanțe decât cele identificate în cadrul procedurii inițiale de avizare/coordonare, cu excepția cazurilor în care, prin soluționarea acestora, au fost generate alte neconformități sau neconcordanțe ori în documentația de proiect prezentată repetat au fost operate alte modificări.”;
42.2.  alineatul (4) va avea următorul cuprins:
„(4) Avizarea/coordonarea documentației de proiect de către emitenții avizelor de racordare/condițiilor tehnice, operatorii de sistem,   autoritățile administrației publice locale, precum și  de entitățile subordonate acestora este gratuită.”;
42.3. la alineatul (7), după cuvintele „în termen de”, se completează cu cuvintele „cel mult”.
43. Articolul 132 alineatul (2) se completează cu litera e) cu următorul cuprins:
„e) proiectul de organizare a execuției lucrărilor de construcții.”.
44. La articolul 148:
44.1. alineatul (1):
litera a) va avea următorul cuprins:
,,a) extrasul din documentația de proiect, elaborată și coordonată în conformitate cu prevederile art. 130, cuprinzând memoriul explicativ cu indicatorii tehnico-economici, planul general (planul de situație, planul de trasare), fațadele, soluțiile cromatice, proiectul de organizare a execuției lucrărilor de construcții. În cazul  blocurilor locative, cămine, hotele, instituții de plasament temporar și construcțiile cu destinație administrativă și comercială se prezintă inclusiv planurile tuturor etajelor și nivelurilor cu explicația încăperilor. Pentru autorizarea lucrărilor de construcții la infrastructura tehnico-edilitară, în extrasul documentației de proiect nu se prezintă fațadele, planurile tuturor etajelor și nivelurilor cu explicația încăperilor și soluțiile cromatice;”;
la litera d) va avea următorul cuprins:
„d) raportul unic pozitiv de verificare a documentației de proiect sau aviz pozitiv de verificare a documentației de proiect în cazul rețelelor edilitare (inginerești), ale obiectivelor de infrastructură tehnico-edilitară, ale drumurilor și ale căilor ferate;”;
litera e) va avea următorul cuprins:
„e) avizul pozitiv al organului central de specialitate responsabil de domeniul patrimoniului cultural, emis în conformitate cu legislația din domeniu - în cazul lucrărilor de edificare a monumentelor de for public și a operelor comemorative de război, precum și în cazul intervențiilor asupra monumentelor și în zona lor de protecție, cu excepția  cazurilor de construcție a rețelelor edilitare și intervenții exclusiv interioare asupra bunurilor imobile care nu au statut de monument singular, cu condiția ca acestea să nu determine nicio modificare a aspectului exterior, a volumetriei sau a imaginii arhitecturale a clădirilor.  În cazul în care avizul organului respectiv prevede anumite cerințe, acestea se respectă, în mod obligatoriu, la emiterea autorizației de construire.”;
44.2. la alineatul (3) cuvintele „Documentația de proiect”, se substituie cu cuvintele „Extrasul din documentația de proiect”;
44.3. la alineatul (5) cuvintele „la momentul depunerii cererii în cauză”, se exclud.
44.4. la alineatul (6), (7) și (19), textul „în termen de 30 de zile” se substituie cu textul „în termen de cel mult 30 de zile”40.6. 
44.5.alineatul (16) se abrogă;
44.6. alineatul (18) va avea următorul cuprins:
[bookmark: _Hlk237272195]„(18) În scopul examinării contravenției cu privire la depășirea perioadei stabilite de lege pentru emiterea autorizației de construire, sau perioadei stabilite pentru expunerea concluziei scrise a Inspectoratului Național pentru Supraveghere Tehnică prevăzute la alin. (22), după expirarea termenului prevăzut pentru emiterea acestora, solicitantul expediază, prin poștă cu scrisoare recomandată, în adresa Centrului Național Anticorupție, o notificare în care declară, pe propria răspundere, faptul că nu a primit, în termenul legal, de la autoritatea emitentă autorizația de construire și nici refuzul oficial de eliberare a acesteia, precum și că termenul de eliberare nu a fost suspendat sau suspendarea este ori a devenit nulă. În cazul depășirii perioadei stabilite pentru emiterea concluziei Inspectoratului, cerea este depusă de către emitent.
44.7. alineatul (20), va avea următorul cuprins:
,,(20) Autorizația de construire eliberată în lipsa actelor indicate la alin.(1) și alin. (13), precum și în cazul lipsei concluziei scrise a Inspectoratului Național pentru Supraveghere Tehnică prevăzute la alin. (22) este considerată nulă.”;
44.8. alineatul (22) va avea următorul cuprins:
,,(22) În cadrul examinării solicitării privind emiterea autorizației de construire pentru blocuri locative, hotele, instituții de plasament temporar, construcții cu destinație administrativă și comercială, cu cinci sau mai multe etaje, emitentul autorizației de construire, după recepționarea cererii de emitere a autorizației, în termen de 3 zile solicită Inspectoratului Național pentru Supraveghere Tehnică să își expună în scris concluzia dacă extrasul din documentația de proiect corespunde prevederilor normativelor tehnice în construcții, documentației de urbanism și certificatului de urbanism pentru proiectare, referitoare la cerințele prevăzute la art. 163 alin. (2) lit. b)-i). În acest caz, Inspectoratul Național pentru Supraveghere Tehnică își expune concluzia în scris asupra solicitării respective în termen de 5 zile lucrătoare.”;
40.9. se completează cu alineatul (221)-(223) cu următorul cuprins:
„(221) Dacă, în cadrul procedurii de examinare, Inspectoratul Național pentru Supraveghere Tehnică emite concluzie negativă, aceasta are obligația să prezinte neconformitățile și neconcordanțele identificate în documentație, cu indicarea expresă a prevederilor legislației care nu au fost respectate.
(222) În cazul în care concluzia Inspectoratului Național pentru Supraveghere Tehnică este negativă, emitentul autorizației de construire informează solicitantul, care își asumă obligația de soluționare a neconformităților și neconcordanțelor respective. Ulterior soluționării neconformităților, solicitantul este în drept să depună o nouă cerere de eliberare a autorizației de construire. La examinarea repetată, Inspectoratul nu este în drept să invoce alte neconformități sau neconcordanțe decât cele identificate în cadrul procedurii inițiale de examinare, cu excepția cazurilor în care, prin soluționarea  acestora, au fost generate alte neconformități sau neconcordanțe ori în documentația de proiect prezentată repetat au fost operate alte modificări.
(223) Concluzia negativă a Inspectoratului Național pentru Supraveghere Tehnică poate fi contestat de solicitant în instanța de contencios administrativ în termen de 30 de zile, din data aducerii la cunoștință solicitantului autorizației de construire. În cazul executării hotărârilor judecătorești, Inspectoratul Național pentru Supraveghere Tehnică, nu poate fi obligat să-ți revizuiască concluzia, dacă nu sunt respectate cerințele prevăzute la art. 163 alin. (2) lit. b)-i).”.
45. Articolul 150:
45.1. alineatul (1):
la litera l) și w) cuvântul „antiincendiare” se substituie cu cuvintele „de apărare împotriva incendiilor”;
litera m) se completează cu următorul text: ,, ,lucrările de instalare/construire a sisteme fixe de supraveghere/observare care nu au caracter secret, precum și stațiile de monitorizare a calității aerului;
litera o) va avea următorul cuprins „lucrările de întreținere, de reparații, de înlocuire și de retehnologizare a rețelelor edilitare (inginerești) existente și a elementelor de infrastructură asociate acestor rețele, dacă se menține traseul, funcțiile, suprafața, volumetria și categoria tehnică a acestora.”;
litera t), după textul ,,sau două familii,” se completează cu textul ,,inclusiv reconstrucția și/sau extinderea acesteia fără depășirea suprafeței totale care cumulează suprafața construcției existente și suprafața extinderii preconizate de 150 metri pătrați și fără extinderea pe verticală”;
la litera z) primul enunț va avea următorul cuprins: „Lucrările de consolidare a construcțiilor și/sau rețelelor edilitare (inginerești) care necesită intervenție urgentă, care prezintă pericol iminent pentru viața sau sănătatea persoanelor ori pentru integritatea construcției, apărut în urma unor evenimente excepționale sau avarii.
se completează cu litera z1) cu următorul cuprins:
	,,z1) lucrările de închidere, relocare și /sau amenajare a depozitelor de deșeuri municipale existente neautorizate, încadrate în categoriile fără risc/cu risc redus sau cu risc mediu, în conformitate cu prevederile instrucțiunii aprobate de Guvern.”;
45.2. în alineatul (2) cuvântul „istorice”, se exclude.
45.3.  alineatul (4) litera e) va avea următorul cuprins:
„e) avizul emis de autoritatea competentă în domeniul sănătăţii publice – în cazul instalării staţiilor de radiocomunicaţii, cu excepţia reţelelor de radioreleu și altor cazuri prevăzute de actele normative;”.
46. Articolul 151:
46.1. Alineatul (5) se completează cu cuvintele „în baza cererii de prelungire depusă doar anterior expirării duratei de execuție a lucrărilor de construcție indicate în autorizația de construire”; 
46.2. se completează cu alineatul (6) cu următorul cuprins:
„(6) Pentru prelungirea duratei de execuție a lucrărilor de construcție, solicitantul depune în adresa emitentului cererea de prelungire a duratei lucrărilor de construcție la care se anexează doar compartimentul actualizat din documentația de proiect privind organizarea execuției lucrărilor de construcții.”
47. La articolul 152 alineatul (3) și (6), textul „în termen de 30 de zile” se substituie cu textul „în termen de cel mult 30 de zile”.
48. La art. 155:
48.1. alin. (7) va avea următorul cuprins: 
„(7) Pot fi executate fără autorizație de desființare lucrările de demolare a construcțiilor care nu sunt înregistrate în Registrul bunurilor imobile, exclusiv de către proprietarul terenului sau cu acordul acestuia, cu condiția depunerii la autoritatea administrației publice locale a unei notificări în acest sens, cu cel puțin 10 zile înainte de începerea lucrărilor.”.
48.2. se completează cu alin. (8) cu următorul cuprins:
„(8) În termen de 10 zile de la data primirii notificării, autoritatea administrației publice locale informează în scris solicitantul despre existența sau inexistența eventualelor restricții, interdicții, precum și despre cerințele speciale. După expirarea termenului de 10 zile de la data depunerii notificării, în cazul în care proprietarul terenului sau persoana împuternicită de acesta nu recepționează obiecții sau restricții, acesta este în drept să înceapă lucrările de demolare pentru care a depus notificarea.”
49.  Articolul 156 se completează cu alineatul (11) cu următorul cuprins:
„(11) Dacă în cadrul autorității administrației publice locale de nivelul întâi nu este prevăzută funcția de arhitect-șef, autorizația de desființare se semnează de către arhitectul-șef al autorității administrației publice locale de nivelul al doilea sau de către arhitectul din cadrul asociației de dezvoltare intercomunitară din care face parte unitatea administrativ-teritorială respectivă, în baza unui acord încheiat între autoritățile respective, cu respectarea termenului prevăzut de cod.”.
50.  În articolul 157:
50.1. alineatul (1):
litera b) se completează cu cuvintele „și certificatul de urbanism pentru proiectare”;
litera d) se completează cu textul „ sau lipsesc actele prevăzute la art.153 alin. (1) în cazul autorizației de desființare”.
50.2. în alineatul (2), textul „În termen de 30 de zile” se substituie cu textul „În termen de cel mult 30 de zile”.
50.3. se completează cu alineatul (3) cu următorul cuprins:
„(3) Dacă în urma examinării cererii de eliberare a autorizației de construire/desființare, însoțită de materialele aferente cererii respective, emitentul refuză eliberarea autorizației, acesta are obligația să prezinte neconformitățile și neconcordanțele identificate în dosar, cu indicarea expresă a prevederilor legislației care nu au fost respectate. Solicitantul își asumă obligația de soluționare a neconformităților și neconcordanțelor respective și, după soluționarea acestora, depune o cere repetată de eliberare a autorizației de construire/desființare. La examinarea repetată, emitentul nu este în drept să invoce alte neconformități sau neconcordanțe decât cele identificate în cadrul procedurii inițiale de examinare, cu excepția cazurilor în care, prin soluționarea acestora, au fost generate alte neconformități sau neconcordanțe ori în documentația de proiect  și materialele aferente prezentate repetat au fost operate alte modificări.”.
51. Articolul 161 se completează cu alineatele (3) - (11) cu următorul cuprins: 
[bookmark: _Hlk231545366],,(3) În cazul executării hotărârilor judecătorești privind obligarea emitentului de a emite, după caz prelungi, actele permisive în domeniul construcțiilor (certificatul de urbanism pentru proiectare, autorizația de construire/desființare), emiterea/prelungirea acestora se asigură doar în condițiile respectării cerințelor stabilite de prezentul Cod, normativele tehnice în construcții și documentației de amenajare a teritoriului și urbanism. Controlul privind respectarea cerințelor prevăzute se efectuează de către Inspectoratul Național pentru Supraveghere Tehnică. 
(4) În cazul emiterii certificatului de urbanism pentru proiectare fără respectarea cerințelor stabilite de art. 163 alin. (2) lit. b)-i)  și documentației de amenajare a teritoriului și urbanism în vigoare cu ultimele modificări aprobate, în vigoare la data emiterii certificatului de urbanism pentru proiectare, acestea se anulează/suspendă de către emitent din oficiu sau în termen de 10 zile la solicitarea motivată, care are caracter obligatoriu a:
- Inspectoratului Național pentru Supraveghere Tehnică;
[bookmark: _Hlk214263767]- Agenției de Inspectare a Monumentelor, în cazul intervențiilor asupra monumentelor și în zona lor de protecție,  în cazul  edificării monumentelor de for public;
- Agenției Naționale Arheologice în cazul prezenței siturilor arheologice sau zonelor cu patrimoniu arheologic reperat. 
(5) În cazul emiterii autorizației de construire/desființare fără respectarea cerințelor stabilite de art. 163 alin. (2) lit. b)-i) și documentației de amenajare a teritoriului și urbanism în vigoare cu ultimele modificări aprobate în baza cărora a fost emis certificatul de urbanism pentru proiectare, și prevederilor documentației de proiect acestea se retrage/sistează de către emitent din oficiu sau în termen de 10 zile la solicitarea motivată care are caracter obligatori, a:
- Inspectoratului Național pentru Supraveghere Tehnică;
- Agenției de Inspectare a Monumentelor, în cazul intervențiilor la monumente și în zona lor de protecție,  în cazul edificării monumentelor de for public;
-  Agenției Naționale Arheologice în cazul prezenței siturilor arheologice sau zonelor cu patrimoniu arheologic reperat. 
(6) În cazul neconformării emitentului de retragere/suspendare a actelor permisive în domeniul construcțiilor în condițiile alin.(4) și (5), Inspectoratul Național pentru Supraveghere Tehnică și, după caz, Agenția de Inspectare a Monumentelor, în limitele atribuțiilor sale, emit în termen de până la 10 zile lucrătoare de la expirarea termenului prevăzut la alin.(4) și (5), actul de retragere/suspendare a acestora. 
(7) Actul de retragere/suspendare a actului permisiv în domeniul construcțiilor emis de Inspectoratului Național pentru Supraveghere Tehnică/ Agenția de Inspectare a Monumentelor se aplică imediat și nu poate fi suspendat până la soluționarea definitivă a cauzei de către instanța de judecată competentă. Inspectorul informează neîntârziat conducătorul Inspectoratului Național pentru Supraveghere Tehnică/ Agenția de Inspectare a Monumentelor, care este obligat să depună o cerere către instanța de judecată competentă în termen de 3 zile lucrătoare pentru validarea retragerii/suspendării, în conformitate cu art. 17 al Legii nr. 235/2006 cu privire la principiile de bază de reglementare a activității de întreprinzător.
(8) Dacă cererea respectivă nu este depusă în termenul indicat la alin.(7), decizia de retragere/suspendare - prevăzută de prezentul articol încetează de drept din ziua următoare expirării termenului indicat, fără a fi necesare alte formalități. Inspectoratul Național pentru Supraveghere Tehnică/ Agenția de Inspectare a Monumentelor informează neîntârziat părțile interesate/vizate despre încetarea de drept a efectelor Deciziei de retragere/suspendare.
(9) Instanța de judecată examinează cererea de validare în termen de 5 zile lucrătoare de la data înregistrării acesteia şi adoptă o hotărâre privind validarea sau respingerea retragerii/suspendării actului permisiv în domeniul construcțiilor. 
(10) Decizia de retragere/suspendare emisă potrivit alin.(7) produce efecte până la pronunțarea hotărârii judecătorești definitive, iar în cazul respingerii cererii, anularea/suspendarea încetează de la data pronunțării hotărârii judecătorești definitive respective.
(11) Prevederile alin. (4)-(10) se aplică pentru încălcările prevăzute la art. 163 și art. 322 alin. (3).”;
52. Articolul 163 va avea următorul cuprins:
,,Articolul 163. Răspunderea pentru încălcarea legislației privind autorizarea execuției lucrărilor de construcții și lucrărilor de desființare
(1) Autorizarea execuției lucrărilor de construcții/desființare se consideră inadmisibilă în următoarele cazuri:
a) planul urbanistic zonal sau după caz, de detaliu contravine prevederilor planului urbanistic general sau este aprobat cu încălcarea prevederilor stabilite de prezentul cod;
b) prevederile certificatului de urbanism pentru proiectare contravin prevederilor cerințelor stabilite de prezentul cod, normativelor tehnice în construcții și documentației de amenajare a teritoriului și urbanism în vigoare cu ultimele modificări aprobate;
c) prevederile documentației de proiect contravin prevederilor  cerințelor stabilite de prezentul cod, normativelor tehnice și certificatului de urbanism pentru proiectare; 
d) autorizația de construire/desființare este emisă cu abateri de la cerințele stabilite de prezentul cod, normativelor tehnice în construcții, documentației de proiect și certificatului de urbanism pentru proiectare.
(2) Prevederile de la alin. (1) se aplică în cazul în care se constată încălcări privind:
a) cerințelor fundamentale 1 și 2 prevăzute la art. 335 alin. (2);
b) regimul de înălțime;
c) aliniamentul stradal și linia roșie;
d) indicii de densitate normată a populației;
e) distanța normativă dintre construcții;
f) zonele de protecție;
g) procedura de inițiere,  elaborare, consultare publică și aprobare a documentației de urbanism;
h) lipsa avizelor pozitive prevăzute de Cod, precum și neconformarea la cerințele obligatorii din avizele prezentate care nu sunt remediate, sau remedierea acestora nu este fundamentată potrivit art.55 alin. (2).
i) neîntrunirea condițiilor expuse la art. 148. 
(3) Autorizarea execuției lucrărilor de construcții/desființare care sunt considerate ilegale potrivit cazurilor expuse la alin. (1) atrage răspunderea civilă, contravențională sau penală, după caz, a persoanelor fizice care reprezintă autoritățile publice, pentru neexecutarea sau executarea necorespunzătoare a activității administrative. Răspunderea pentru încălcarea legislației privind autorizarea execuției lucrărilor de construcții și lucrărilor de desființare survine, după rămânerea definitivă a hotărârii instanței de judecată care constată ilegalitatea actelor permisive contestate/suspendate.
(4) La cererea Inspectoratului Național pentru Supraveghere Tehnică sau a Agenției de Inspectare a Monumentelor, în registrul bunurilor imobile se va nota faptul constatării încălcărilor enumerate la alin. (1). Radierea notării efectuate se va efectua la cererea autorității care a solicitat notarea sau în temeiul hotărârii judecătorești definitive care dispune radierea.
	(5) La autentificarea actului juridic privind înstrăinarea bunului imobil, notarul va aduce la cunoștința dobânditorului contra semnătură, viciile ce rezultă din notarea prevăzută la acest articol, precum și cea reglementată de art. 325 alin. (3), inclusiv faptul că clădirea construită în aceste condiții  este pasibilă demolării conform art. 1063 din Codul penal și art. 4396 din Codul contravențional”.
53. La articolul 165 alineatul (1), după cuvintele „ce dispun de responsabili tehnici de execuția lucrărilor de construcții”, se completează cu cuvintele „care pot fi angajați direct sau subcontractați și”.
54. La art. 170 alineatul (1), textul „și care a fost atestată în conformitate cu regulamentul cu privire la atestarea tehnico-profesională a specialiștilor cu activități în construcții, aprobat de către Guvern”, se exclude.
55. La articolul 173 alineatul (2), cuvintele „cetățeni ai altor state” se substituie cu cuvintele „cetățeni ai statelor membre ale Uniunii Europene și ai altor state”.
56. La articolul 176:
56.1. alineatul (2):
 litera b), cuvintele ,, declarația de începere a lucrărilor de construcții” se substituie cu textul ,,declarația de începere a lucrărilor de construcții/desființare”;
la litera g) primul enunța se completează cu textul „faze determinante la construcția drumurilor: trasarea axelor de drum pe teren, executarea fundației și/sau executarea stabilizatului, executarea stratului de bază; faze determinante la construcția de poduri: trasarea axelor de pod pe teren, executarea infrastructurii,  executarea suprastructurii.
56.2. la alineatul (3), după cuvântul „Investitorul” se completează cu cuvintele „prin intermediul dirigintelui de șantier”.
57. La articolul 178 litera t) va avea următorul cuprins:
„t) respectarea zonelor de protecție ale rețelelor edilitare (inginerești);”.
58. La articolul 187 alineatul (2), cuvintele „sunt angajați direct ” se substituie cu cuvintele „sunt angajați direct sau subcontractați”.
59. La articolul 197:                                                                                                                                 
59.1.  alineatul (3), litera b) va avea următorul cuprins:
„b) reprezentantul Agenției de Inspectare a Monumentelor - în cazul intervențiilor la monumente istorice, monumente de for public și în zona lor de protecție, precum și la edificarea monumentelor de for public.
Participarea nu este necesară – în cazul intervențiilor exclusiv interioare asupra bunurilor imobile care nu au statut de monument singular, cu condiția ca acestea să nu presupună nicio modificare a aspectului exterior, a volumetriei sau a imaginii arhitecturale.”.
59.2. la alineatul (9) lit. b) și c) la sfârșit  se completează cu textul:
,, ,inclusiv în cazurile de construcție a etajelor suplimentare și/sau mansardelor la clădirile existente”;
59.3. alineatul (9) se completează cu lit. d) cu următorul cuprins:
,,d) obiective industriale și instalații tehnice potențial periculoase prevăzute la articolul 4 din legea nr. 151/2022 privind funcționarea în condiții de siguranță a obiectivelor industriale și a instalațiilor tehnice potențial periculoase|”;
59.4. la alineatul (10) în ambele cazuri și alineatul (12), textul  „în termen de 30 de zile”, se substituie cu textul „în termen de cel mult 30 de zile”.
60.  La articolul 205 alineatul (1) se completează cu litera b1) cu următorul cuprins: 
„b1) verificarea existenței și conformității infrastructurii fizice interioare pregătite pentru rețele de foarte mare capacitate și a punctului de acces.”.
61. La articolul 220 alineatul (4), textul „în termen de 30 de zile” se substituie cu textul „în termen de cel mult 30 de zile”.
62. La articolul 225 alineatul (3), după cuvintele „este notificat executantul cu”, se completează cu cuvintele „cel mult”.
63. La articolul 226 alineatul (3) și (4), textul  „în termen de 28 de zile”, se substituie cu textul „în termen de cel mult 28 de zile”.
64. La articolul 228 alineatul (1), textul „în termen de 21 de zile”, se substituie cu textul „în termen de cel mult 21 de zile”.
65. La articolul 322 alineatul (3) va avea următorul cuprins:
 ,,(3) Se consideră construcții neautorizate construcțiile de orice categorie, indiferent de forma de proprietate și destinație, care sunt amplasate atât pe terenurile deținute în baza actelor ce confirmă dreptul de proprietate sau dreptul de superficie asupra terenului, cât și pe terenurile ocupate în mod ilicit, executate:
a) fără autorizație de construire/desființare, eliberată conform prevederilor prezentului cod, cu excepțiile stabilite la articolul 150;
b) în baza unei autorizații de construire/desființare emise ilegal conform prevederilor art.163 alin.(1) și retrasă/suspendată, conform art. 161 alin. (7); 
c) după expirarea duratei de execuție a acestora stabilită în autorizația de construire/desființare, cu excepția cazurilor în care executantul a notificat investitorul despre finalizarea lucrărilor de construcție înainte de expirarea termenului respectiv, conform art. 196 din Cod;
d) cu încălcarea prevederilor documentației de proiect ce țin de normele prevăzute la art. 163 alin. (2) lit. b)-g), în baza căreia a fost eliberată autorizația de construire/desființare,”;
66.  Articolul 324: 
66.1. la alineatul (1), după cuvintele ,,Codului contravențional” se completează cu textul ,, ,Codului penal, după caz”;
66.2. se completează cu alineatul (5) cu următorul cuprins:
,,(5) Nu pot fi suspendate actele Inspectoratului Național pentru Supraveghere Tehnică precum și, după caz, ale Agenției de Inspectare a Monumentelor de sistare a lucrărilor de construcții neautorizate și/sau a lucrărilor de desființare/de demolare neautorizate până la soluționarea definitivă a cauzei de către instanța de judecată competentă, pentru încălcările prevăzute la art. 163 alin. (2).
67. Articolul 325:
67.1. la alineatul (1), după cuvintele ,,Codului contravențional” se completează cu textul ,, , Codului penal, după caz”;
67.2. se completează cu alineatele (3) și (4) cu următorul cuprins:
,,(3) Faptul executării pe terenul înregistrat în registrul bunurilor imobile, a unei construcții neautorizate sau a executării intervențiilor neautorizate în construcțiile existente (inclusiv lucrări de demolare)  se notează în termen de 3 zile lucrătoare, în registrul bunurilor imobile, la cererea Inspectoratului Național pentru Supraveghere Tehnică sau după caz, a Agenției de Inspectare a Monumentelor, în temeiul actului de constatare, semnată de către  conducătorul sau adjunctul acestuia. Actul de constatare conține mențiunea posibilității contestării, în termen de 30 de zile în instanța de judecată competentă fără respectarea procedurii prealabile prevăzute la art. 208 din Codul administrativ nr. 116/2018.
(4) Notarea menționată la alineatul (3) se radiază în termen de 3 zile lucrătoare, la cererea depusă în termen de 3 zile lucrătoare de către șeful/șeful adjunct al Inspectoratului Național pentru Supraveghere Tehnică sau, după caz, al Agenției de Inspectare a Monumentelor, sau în temeiul hotărârii judecătorești definitive care dispune anularea actului care a servit temei de notare.”; 
68. La art. 341 alin. (1) lit. a), cuvintele „verificatorii de proiecte”, se substituie cu textul „verificatorii documentației de urbanism și documentației de proiect (în continuare – verificatori de proiect)”.
69. Articolul 374 se completează cu alineatele (11) - (13) cu următorul cuprins:
„(11) În scopul asigurării respectării legislației în domeniul construcțiilor și urbanismului, în cazul obținerii unor informații despre posibile încălcări în domeniul  amenajării teritoriului, urbanismului și construcțiilor, Inspectoratul Național pentru Supraveghere Tehnică aplică prevederile art. 19 alin. (22) din Legea nr. 131/2012 privind controlul de stat. 
(12) Inspectoratul nu este în drept să aplice repetat norma prevăzută la alin. (11) asupra unuia și aceluiași fapt și obiectiv cu excepția cazul în care se urmărește conformarea prescripțiilor emise. 
(13) La efectuarea unor eventuale controale, Inspectoratul nu va fi în drept să invoce neconformități ale documentației de proiect în baza căreia a fost emisă autorizația de construire, pe aspectele pe care anterior și-a expus concluzia pozitivă, conform art. 148 alin. (22).”.
70.  La articolul 376:
70.1. În titlul și alineatele (1) și (2), cuvintele „procesul-verbal de inspecție” la orice formă gramaticală se substituie cu cuvintele „proces-verbal de control” la forma gramaticală corespunzătoare;
70.2. alineatul (2), textul „conform modelului prevăzut în anexa nr. 16” se exclude.
71.  La articolul 387:
71.1 în alineatul (4), textul „executate după anul 1996,” se exclude.
71.2 alineatul (4) litera b), cuvintele „dreptului de proprietate asupra bunului imobil” se substituie cu cuvintele „dreptului de proprietate asupra construcției” iar cuvintele „bunul imobil este construit” se substituie cu cuvintele „construcția este executată”.
72. La articolul 388 alineatul (7) textul „dar nu mai târziu de 3 ani din data intrării în vigoare a legii  menționate” se exclude.
73. Anexa 16 se abrogă.
74. În anexa 24 compartimentul „Planuri urbanistice de detaliu (PUD)”:
74.1. rândul trei, coloana a doua, lit. e) va avea următorul cuprins: „e) Inspectoratul General pentru Situații de Urgență, după examinarea în comun cu Inspectoratul Național pentru Supraveghere Tehnică.”.
74.2. rândul trei, coloana a patra, textul „Consiliul municipal, orășenesc sau sătesc (comunal), se substituie cu cuvintele „Primarul localității”.

Art. VI. – (1) Prezenta lege intră în vigoare la expirarea termenului de 6 luni de la data publicării în Monitorul Oficial al Republicii Moldova, cu excepția pct. 60 al Art. V care intră în vigoare la data de 1 ianuarie 2028.
(2) Prevederile art.163 și art. 322 alin.(3) din Codul urbanismului și construcțiilor nr. 434/2023 nu se aplică pentru construcțiile a căror:
a) acte permisive au fost eliberate în baza documentației de urbanism aprobată:
- dar necontestată până la data intrării în vigoare a prezentei legi, indiferent de faptul  expirării/neexpirării termenului de contestare sau după caz contestată, dar aflată pe rolul instanțelor de judecată și în privința căreia nu a fost emisă o hotărâre definitivă;
- indiferent de faptul dacă a fost supusă/nesupusă controlului de legalitate;
b) certificate de urbanism pentru proiectare au fost emise și necontestate până la data intrării în vigoare a prezentei legi, indiferent de faptul expirării/neexpirării termenului de contestare sau după caz contestate, dar aflate pe rolul instanțelor de judecată și în privința cărora nu a fost emisă o hotărâre definitivă;
c) autorizații de construire/desființare au fost emise și necontestate până la data intrării în vigoare a prezentei legi, indiferent de faptul  expirării/neexpirării termenului de contestare sau după caz contestate sau după caz contestate, dar aflate pe rolul instanțelor de judecată și în privința cărora nu a fost emisă o hotărâre definitivă;
d) lucrări de construcție/desființare au fost inițiate după intrarea în vigoare a prezentei legi, în baza actelor permisive emise până la data intrării în vigoare a prezentei legi. Se consideră data inițierii lucrărilor de construcție/desființare data indicată în declarația de începere a lucrărilor de construcții/desființare depusă la Inspectoratul Național pentru Supraveghere Tehnică.
(3) Prevederile art. 14 alin. (31), (31) și (7) din Legea cadastrului bunurilor imobile nr. 1543/1998 nu se aplică pentru construcțiile ale căror acte permisive nu au fost eliberate prin SIA GEAP.”.
(4) Prevederile art. 405 alin. (6¹) din Legea cadastrului bunurilor imobile nr. 1543/1998 se aplică autorizațiilor de construire eliberate în baza cererilor depuse după intrarea în vigoare a prezentei legi. Pentru autorizațiile de construire emise în baza cererilor depuse anterior intrării în vigoare a prezentei legi, registratorul va verifica corespunderea autorizației de construire și a planului general cu datele corespunzătoare din SIA GEAP.
(5) Guvernul, în termen de 6 luni de la data publicării prezentei legi, va aduce actele sale normative în concordanță cu aceasta.

